Despre România Neîmblânzită - un film documentar regizat
Channel: Gabriel Lycosa
Date: 15/04/2018

Despre #România #Neîmblânzită - un #film documentar regizat

Este singurul documentar care prezintă în exclusivitate #viața animalelor sălbatice din România și se vede întradevăr munca depusă de toți cei implicați în acest proiect!
In primul rand vorbim despre calitatea audio-video care este la un nivel foarte înalt. Apoi scenele, spectaculoase, de exemplu scana haitei de lupi care vanează un mistret, nasterea puilor de salamandra, caii sălbatici, zimbrii, sunt multe scene pe care nu veti reusi sa le vedeti decat in acest film deoarece în natură sunt extrem de greu de observat.
Filmul are 90 de minute însă au fost necesare 400 de ore de filmări în zone precum Parcul Naţional Piatra Craiului, Munţii Făgăraş, Parcul Naţional Cozia, Delta Dunării, Peştera Urşilor, dar și alte locații minunate din țara noastră.
Informațiile oferite în acest documentar nu sunt complexe, în sensul în care acest film nu se adreseaza doar specialiștilor din domenii precum biologie, ecologie, zoologie, se adresează tuturor iubitorilor de natură și frumos de aceea limbajul folosit în acest documentar poate fi înțeles de toata lumea: de la copii pana la adulți.
Întradevăr se vede sprijinul în realizarea acestui documentar al casei de producție Of the Fence din Marea Britanie care se ocupa de 20 de ani cu filme pentru BBC, National Geographic și Discovery Channel. Aceștia au dat viață unei povești, au dat viață unei Românii pe care mulți dintre noi nu o cunosc.
Și acum vine întrebarea, De ce se numește acest film România Neîmblânzită? 
Dacă veți căuta pe Facebook numele acestui film documentar, veți vedea că sunt atâtea comentarii pro și contra acestui film. 
Oameni care au văzut acest film și au fost uimiți de scenele senzaționale, alții care au aflat lucruri noi despre natură și alții care consideră că acest film este mult prea regizat și nu ne prezintă o Românie Neîmblânzită așa cum o percep ei.
Însă vreau să îmi exprim în continuare o părere personală cu privire la secvențele din film. Majoritate sunt regizate, Este normal într-un film documentar ca acesta. Nu poți să te plimbi un an de zile prin natura, zi de zi, cu camera pornită și să faci un film de 90 de minute ca acesta. Este exclus!
Și cei care au lucrat și lucrează cu animalele și mai ales cu animalele sălbatice, știu cât de greu este să surprinzi un moment spectaculos în natură, să mai ai și camera pornită, să fie și pe trepied pentru a evita momentele  cand miști camera ca disperatul doar doar ca mai surprinzi ceva interesant.
Cel mai important lucru, din punctul meu de vedere, este realizarea acestui proiect dedicat animalelor din România dar și conștientizării poporului Român cu privire la natura sălbatică din această Țară minunată. Și trebuie sa fim conștienți ca scenele pe care le vedem în aceste imagini, se întâmplă zilnic, speciile animalelor prezentate fac parte din fauna României chiar dacă este posibil ca actorii principali să nu fie toți români acest film merită văzut, merită înțeles și merită promovat.
Iubiti natura!

--------------------------------------------------------------------
Cu ce filmez:
Canon EOS 1300D
Canon PowerShot
Fujifilm Finepix s3300
EKEN H9 Action camera
Huawei P9 lite 2017
--------------------------------------------------------------------
Muzică:
YouTube: Bibliotecă audio
--------------------------------------------------------------------
Urmariți-mă și pe:
Facebook: Gabriel.Lycosa.Vlog
Instagram: gabriel_lycosa
--------------------------------------------------------------------
Imagine si montaj: Iosob Gabriel-Alin